cyanic-selkie/wikianc huggingface dataset:
המרכז למלחמה בשנאה דיגיטלית
קמפיינים נגד פרסומות בגוגל עבור ארגוני מדיה
המרכז כתב מאמר ובו ביקש מגוגל להפסיק להפעיל פרסומות של מה שה-CCH כינה "דיסאינפורמציה וקנוניות גזעניות" הקשורות לג'ורג' סורוס, טענות שה-NIH בראשות ד"ר אנתוני פאוצ'י מימן מעבדה בווהאן, ומגוון טענות על הכחשת שינוי האקלים. הקמפיין התמקד בפרסומות מאתר החדשות האמריקאי The Daily Wire.
ביגה צ'אי
ביגה צ'אי (טורקית Biga Çayı) הוא נחל בנפת צ'נקלה בצפון-מערב טורקיה, המוכר גם בשמות ג'אן (Can) וקוג'אבאש (Kocabaş). הנהר נובע למרגלות הר קזאדאי (הר אידה) וזורם לכיוון צפון-מזרח עד שהוא נשפך לים מרמרה, סמוך לכפר קראביגה, כ-50 ק"מ מזרחית לחיבורו אל הדרדנלים.
שור (אתר מקראי)
דרך שור
דרך שור היא דרך המובילה מדרום כנען אל אזור "שור". נקודת המוצא המזרחית שלה, שבכנען, היא אזור באר שבע, קדש ברנע וקצימה, וכך גם מורה תרגום ירושלמי, המתרגם "שור - חלוצה", מה שמצביע לעיר הנבטית חלוצה הממוקמת כ-20 ק"מ דרומית-מערבית לבאר שבע, בינה לבין ניצנה.
ג'סיקה שוורץ
ג'סיקה שוורץ (בגרמנית: Jessica Schwarz; נולדה ב-5 במאי 1977) היא שחקנית ודוגמנית גרמנייה.
אנטרפרייז (CVN-65)
אנטרפרייז (CVN-65) הייתה נושאת המטוסים הראשונה בעולם המונעת בעזרת כורים גרעיניים והספינה האמריקנית השמינית הנושאת את השם אנטרפרייז. אנטרפרייז מכונה Big E, כמו קודמתה מימי מלחמת העולם השנייה (אנטרפרייז). עם אורך סיפון של 342 מטר, אנטרפרייז הייתה ספינת המלחמה הגדולה בעולם. צוות האנטרפרייז מנה למעלה מ-4,600 גברים ונשים. היא הספינה היחידה מסדרתה.
עיצוב
האנטרפרייז תוכננה להיות הראשונה מסדרה של 6 נושאות מטוסים, אולם עלויות בנייתה תפחו וגרמו לזניחת התוכניות לספינות נוספות מסוגה. היא הייתה לנושאות המטוסים הראשונה המונעת בדלק גרעיני. היתרון של הנעה בדלק גרעיני הוא הגדלת הטווח של נושאת המטוסים ללא כל צורך בתדלוק באופן משמעותי, סיפוק חשמל לכל הצרכים של הספינה, אי תלות בספינה מתדלקת ובתהליך תדלוק שמגביל את תמרוני הספינה אחת לכמה ימים, ופינוי מקום גדול בנושאת המטוסים לדלק מטוסים במקום לדלק לנושאת המטוסים, מה שמאפשר פעולה רבה יותר של המטוסים ללא תדלוק של הספינה. עם זאת כור גרעיני בנושאת מטוסים מציב אתגרים בבנית הספינה ובתחזוקה שלה, ומחייב הגדלת משקלה בשל לוחות עופרת מסיביים שנבנים מכל עבריו של הכור, כדי לחסום את הקרינה הגרעינית.
מאדאם ד'אוטלינגר
מאדאם ד'אוטלינגר או הברונית ד'אוטלינגר הוא כינויה של אישה שנחשבה לאחת מסוכניו של נפוליאון. השמועות סיפרו כי היה לה חלק בהפלתו של הדוכס מאנייה, ובריגול אחרי מלך שוודיה במהלך שהותו בגרמניה.
פעילותה
היא תוארה כיפהפייה שנונה בעלת קסם רב, וכן כבעלת ממון אותו הוציאה בראוותנות. היא אירחה קבלות פנים של האצולה, בהן הופיעה בשירת המנגינה האהובה על הדוכס מאנייה תוך כדי נגינה בנבל, כשהיא מציגה את עצמה כמלוכנית ששמרה על נאמנותה במשך כל הזמן. היא נפגשה עם המלך השוודי ועם המזכירים המלכותיים, גוסטב לאגרבילקה וקרל ארון ארנגרנט, ושני האחרונים התאהבו בה נואשות. כך עלה בידה להשיג את מסמכי המלך שפירטו את תוכניותיו בנוגע לנפוליאון, אותם העבירה לפריז.
קייגו
2015–2016: Cloud Nine וKygo Life
ב-17 באוגוסט 2016, הוציא קייגו ליין ביגוד בשם "Kygo Life"'. הליין כלל גם אוזניות.
2017–2018: Stargazing ו-Kids in Love
ב-15 בספטמבר 2017, קייגו יצר רמיקס לשיר "You're The Best Thing About Me" של U2, שפורסם כסינגל שיתופי שלו עם הלהקה.
ב-2 בדצמבר 2017, הופיע קייגו לראשונה בישראל בביתן 2 שבגני התערוכה בתל אביב. כמופע חימום עלו על הבמה התקליטנים דור דקל ומייק פרי, בהמשך ההופעה עלתה לבמה שירי מימון לשיר את השיר "It Ain't Me".
כריסטר פוגלסנג
השכלה
פוגלסנג נולד בסטוקהולם לאב ממוצא נורווגי שקיבל אזרחות שוודית זמן קצר לפני שפוגלסנג נולד. בשנת 1981 הוא קיבל תואר שני בפיזיקה ממכון המלכותי לטכנולוגיה של KTH.
פיינל פור היורוליג
הפיינל פור חזר לבסוף, לראשונה בעידן המודרני שלו, בעונת 1987/1988 בגביע אירופה לאלופות בכדורסל. הוא ידוע בתור טורקיש איירליינס יורוליג פיינל פור מטעמי חסות. פנאתינאיקוס היא הקבוצה המצליחה ביותר בפיינל פור היורוליג, מאז החל עידן הפיינל פור המודרני בעונת 1987/88, וזכתה בתואר 6 פעמים (,, , , ו-).
אוון ג'וניגקייט
אוון ג'וניגקייט (באנגלית: Evan Jonigkeit; נולד ב-18 בפברואר 1983) הוא שחקן קולנוע, טלוויזיה ותיאטרון אמריקאי, אשר מוכר בשל תפקידו בתור קפטן ג'ונתן צ'סטרפילד בדרמה ההיסטורית "פרונטיר", בתור וויל בסדרת הדרמה "מתוק ומר" ברשת Starz ובתור אלכסנדר דוונפורט בסדרת האימה של נטפליקס "ארכיון 81".
ביוגרפיה
ג'וניגקייט נולד והתחנך במחוז באקס, פנסילבניה וסיים את לימודיו בבית הספר התיכון נאשימיני בשנת 2001. הוא התקבל לאוניברסיטת טמפל עם מלגת בייסבול אך פרש ממנה לאחר שאובחן עם דלקת גידים, והוא החל לעסוק בתיאטרון.
איל"י - האגודה הישראלית ללימודי יפן
איל"י - האגודה הישראלית ללימודי יפן (איל"י: The Israeli Association of Japanese Studies) היא עמותה המשמשת כאכסניית-על לכלל ציבור חוקרי יפן בישראל. האגודה שואפת להקנות ידע ולעודד את הפעילות המחקרית הישראלית, על הדיסציפלינות השונות שלה, בתחום יפן ותרבותה.
גאולה הודס-פלחן
גאולה הודס-פלחן (13 באוגוסט 1966 – 24 בנובמבר 2022) הייתה משוררת, מתרגמת ומסאית ישראלית תושבת ירושלים, חברת אקו"ם. יצירתה נתפרסמה בספרים ובכתבי עת רבים בישראל.
רבקה בר-יוסף
רבקה בר-יוסף (21 בינואר 1919 [או 1920] - 10 באפריל 2021) הייתה פרופסור לסוציולוגיה במחלקה לסוציולוגיה ואנתרופולוגיה חברתית באוניברסיטה העברית וכיהנה גם כראש המחלקה.
Indiegogo
מימון המונים
בריאיון לאתר Film Threat, רובין ציין שרעיון המיזם "הוא לאפשר לכל אדם לגייס כספים לכל רעיון". המשתמש באתר יכול לפתוח דף לקמפיין הגיוס שלו, לקשר את הדף עם חשבונו ב-Pay Pal, ליצור רשימה של "תמריצים" עבור התורמים ואז לצבור כמה שיותר צפיות לדף באמצעות מדיה חברתית. המשתמשים משווקים את דפי הקמפיין שלהם בעצמם באמצעות פייסבוק, טוויטר ופלטפורמות נוספות. האתר לוקח נתח של 5% מסך התרומות אם גיוס הכספים צלח. עבור קמפיין גיוס שכשל, כלומר קמפיין שסך התרומות עבורו עומד על פחות ממאה אחוז מהיעד אותו הציב המגייס, המגייסים יכולים להחזיר את הכספים בחזרה לתורמים ללא עמלה, או להשאיר בידיהם את התרומות אך בהפחתה של 9% מערכן. שלא כמו באתרי מימון המונים אחרים דוגמת Kickstarter, אינדיגוגו משחרר את הכספים מיידית לידי חשבון המשתמש ב-Pay Pal של המגייס. הכספים מועברים לידי המגייס עד לשבועיים מרגע שהקמפיין הסתיים. בהסתמך על הוול סטריט ג'ורנל, נכון לינואר 2014 מעל 200,000 קמפיינים של גיוסי כספים עלו לאתר וגייסו "מיליוני דולרים" למגייסים ששיווקו את הרעיונות והמיזמים שלהם ל-70 עד 100 מדינות מדי שבוע. גם קמפיינים שהסתיימו והצליחו בגיוס הכספים נותרים לעיתים פתוחים באתר כדי לצבור אהדה ותפוצה.
טיינולופוס
ככל הנראה הטיינולופוס היה אחד מהסוגים הבסיסיים ביותר בקבוצתו ומספר חוקרים אף רואים בו אב קדמון של היונקים מקבוצת התריה לבין יונקי הביב האחרים.
קבוצה (כימיה)
השיטה לחילוק הטבלה ל-18 קבוצות מקובלת על פי רוב, אך קיימים כמה חילוקי דעות לגבי מיקומם של המימן וההליום ולגבי בלוק ה-f.
שיטת CAS ושיטת IUPAC הישנה
בשיטת IUPAC הישנה השתמשו באות A ליסודות הנמצאים בשמאל הטבלה, ובאות B ליסודות הנמצאים בימין הטבלה. בעוד שבשיטת CAS השתמשו באות A ליסודות מהקבוצות העיקריות, ובאות B ליסודות מהקבוצות של מתכות המעבר. שיטת IUPAC הישנה הייתה נפוצה בעיקר באירופה, בעוד שיטת CAS הייתה נפוצה בעיקר באמריקה.
גביע המדינה בכדורגל נשים 2002/2003
שמינית הגמר
הסיבוב הראשון בתחרות נערך ב-2 בדצמבר 2002 והיה למעשה שמינית הגמר. 6 מתוך 11 הקבוצות שנרשמו לתחרות הוגרלו לקחת בו חלק.
מקדונל דאגלס AV-8B הרייר II
תכנון וניסויים
לצורך הייצור נבנו ארבעה אבות טיפוס מלאים. הראשון שבהם שימש בעיקר לבחינת ביצועי המטוס ויכולת ההטסה שלו, והמריא לראשונה ב־5 בנובמבר 1981. בשני המטוסים הבאים הותקנו, על פי דרישת חיל האוויר הבריטי, תוספות לשורש הכנף בשפת ההתקפה (leading edge root extensions, LERX), וכן שיפורים בכונסי האוויר של המטוס. הראשון מבין שני המטוסים הללו המריא לראשונה באפריל 1982. אב הטיפוס הרביעי המריא בינואר 1984. המטוסים הסדרתיים הראשונים נמסרו לחיל הנחתים ב־12 בדצמבר 1983, והוכנסו רשמית לשירות חודש לאחר מכן. המטוס האחרון בסדרת הייצור הראשונה (שבה היו תריסר מטוסים, כאמור) נמסר בינואר 1985. המנוע שהותקן במטוסים אלה היה F402-RR-404A, בעל דחף של 95.4 קילו־ניוטון (21,450 ליברות). המטוסים שנבנו מ־1990 והלאה צוידו במנועים משודרגים.
בנימין הובנר
חיים אישיים
שני אחיו של בנימין הובנר, כריסטופר ופלוריאן, אף הם כדורגלנים מקצועיים. אביו, ברונו, מועסק באיינטרכט פרנקפורט כמנהל ספורטיבי.
מקדונל דאגלס AV-8B הרייר II
פיתוחים ותתי־דגם
תת הדגם הרייר II פלוס דומה מאוד לגרסת התקיפה בשעות הלילה, אך נוסף לה מכ"ם דופלר APG-65 רב תכליתי. המכ"ם מותקן בחרטום המטוס שהוארך, ומאפשר למטוס ירי טילי אוויר־אוויר מתקדמים אל מטרות מעבר לאופק, כדוגמת טילי AIM-120 אמראם. כדי לפנות מקום למכ"ם, הוסרה מהמטוס מערכת בקרת הירי לתקיפת מטרות קרקע שהייתה מותקנת בו. המכ"מים שהותקנו במטוסי ההרייר הוסרו ממטוסי F-18, שבהם הותקן מכ"ם APG-73 מתקדם יותר. בנוסף לטילי AIM-120, יכול המטוס לשאת טילי הרפון ו־AGM-65 מאבריק.
חיל הנחתים של ארצות הברית
כאמור לעיל, מחליפו של ההרייר הוא מטוס ה־F-35 לייטנינג II, גרסה B. חיל הנחתים חיפש מטוס מחליף כבר משנות ה־80 של המאה ה־20, ותמך מאוד בפיתוח מטוס ה־F-35B. ביצועיו המצוינים של המטוס בעיראק, ובכלל זה היכולת להפעיל אותו מבסיסים קדמיים, חיזקו את הצורך במטוס קרב בעל יכולת המראה ונחיתה קצרה או אנכית בשירות חיל הנחתים. בנובמבר 2011 רכש צי ארצות הברית את מטוסי ההרייר II של בריטניה, שהוצאו משירות. רכישה זו כללה 63 מטוסים חד מושביים מדגמי GR.7/9/9A, ועוד 9 מטוסים דו־מושביים מדגם T.12/12A, וכן מנועים. המטוסים שנרכשו נועדו להוות מאגר חלקי חילוף לצי המטוסים הקיים בחיל הנחתים. ואולם, במרץ 2012 דווח כי ייתכן שחלק מהמטוסים יוחזרו למצב טיסה, לאור מצבם הטוב. חיל הנחתים הכחיש ידיעה זו.
דנה ליקוורניק
דנה ליקוורניק (נולדה ב-27 ביולי 1986) היא אומנית זמרת-יוצרת, המתגוררת בלונדון.
ביוגרפיה
בשנת 2009 החלה להופיע ברחבי הארץ כסולנית הרכב הקאברים הדיסקו-פאנקי "ליידי מרמלד".
דנה יצאה לסבב הופעות של האלבום בז'נבה, הוליווד, בוורלי הילס ובישראל עם האומנים פבלו רוזנברג והדג נחש.
זנקו סוזוקי
זנקו סוזוקי (ביפנית: 鈴木 善幸; 11 בינואר 1911 – 19 ביולי 2004) היה פוליטיקאי יפני וראש ממשלת יפן ה-70.
נפרד אבל שווה
פסק דין בראון נגד מועצת החינוך
ביטולה הסופי של הדוקטרינה הגיע בפסק דין בראון נגד מועצת החינוך מ-1954. בעידודה של התנועה לזכויות האזרח, הגישו 13 הורים שחורים מהעיירה טופיקה שבקנזס תביעה נגד מועצת החינוך של העיירה, בדרישה לאפשר לילדיהם ללמוד בבית ספר קרוב יותר לבתיהם, אף שיועד רק ללבנים. בניגוד לפרשת סוויט, ההורים לא טענו כי התנאים בבית הספר לשחורים פחות טובים מאשר בבית הספר ללבנים, אלא כי עצם ההפרדה מהווה אפליה.
בית המשפט בקנזס דחה את התביעה בהסתמכו על הלכת פלסי, ועל סמך העובדה כי אכן ניתנים שירותים שווים בשני בתי הספר. בבית המשפט העליון, בו אוחד הדיון עם מקרים דומים שעלו בדלאוור, דרום קרוליינה ווירג'יניה, נהפכה ההחלטה. נשיא בית המשפט העליון, ארל וורן, קיבל את טענות התובעים, ופסק כי "חינוך נפרד מפלה מעצם טיבו". בכך, קבע בית המשפט כי דוקטרינת "נפרד אבל שווה" מנוגדת לתיקון ה-14 לחוקה, ולפיכך אינה חוקתית.
יישום פסק הדין נתקל בתחילה בקשיים, שכן מדינות רבות סירבו לקבל את ההחלטה. המאבקים בעניין הגיעו לשיאם במשבר ליטל רוק ב-1957, לאחר שמושל ארקנסו הורה למשמר הלאומי למנוע את כניסתם של תשעה תלמידים שחורים לבית ספר תיכון בליטל רוק. רק לאחר שהנשיא דווייט אייזנהאואר שלח כוחות צבא לבית הספר התאפשרה כניסתם.
מרגלית אנקורי
ביוגרפיה
בשנת 1975 שיחקה בהצגת הילדים "עמי ותמי".
פסגת אוטגארד
גובה ההר 2,050 מטרים מעל פני הים.
בג"ץ נוער כהלכה נגד משרד החינוך
דו"ח בס
הדו"ח המליץ למשרד החינוך לפעול כנגד בית הספר בשל אי דיווח על ביצוע ההפרדה, ותו לא. מאוחר יותר השתמשו נציגי הורי תלמידות המגמה החסידית במסקנות הדו"ח, על מנת לסייע לטענתם כי ההפרדה אינה מבוססת על רקע עדתי אלא על רקע דתי.
ניסיון הפשרה
בפגישה בין מרכז החינוך העצמאי למשרד החינוך הוסכם כי במסגרת בית הספר תתקיימנה שתי מגמות, חסידית וכללית, שיאושרו על ידי משרד החינוך, ולרשות התלמידות תעמוד זכות הבחירה ביניהן, בקבלתן לבית הספר, וזאת בתנאי שיקבלו על עצמן את אורחות הדת הנוהגות במגמה בה יבחרו. מרכז החינוך העצמאי הציג נוסח של תקנון למגמה החסידית לאישורו של משרד החינוך. התקנון כלל נספח שיועד לעיון הורי התלמידות בלבד. בתקנון ובנספח הופיעו בין היתר סעיפים אלה:
בעקבות פסק הדין
בעקבות פסק הדין החליטה הנהלת מרכז החינוך העצמאי לאחד את המגמות, אולם החלטתה נתקלה בהתנגדות מצד ההורים. הוריהן של 74 תלמידות "המגמה החסידית" העבירו את בנותיהן ללמוד בבית ספר שהקימו לשם כך, ולא היה מוכר על ידי משרד החינוך, במבנים שונים ברחבי עמנואל. כיוון שכיתות "המגמה החסידית" בבית הספר "בית יעקב" נותרו נעולות וריקות, לא התאפשר למשרד החינוך לוודא כי הכיתות אכן אוחדו, וכי התלמידות מקיימות שגרת לימודים משותפת. בעקבות זאת דרש משרד החינוך ממנהלת בית הספר ומהמועצה המקומית לאכוף את חוק לימוד חובה, המחייב ביקור סדיר במוסד חינוכי, ולשגר מכתבי התראה להורים, אך נתקל בסירוב. בצעד חריג הגיש משרד החינוך בתחילת חודש מרץ 2010 תלונה במשטרה נגד הורי התלמידות, בגין הפרת חוק לימוד חובה. שבועיים לאחר מכן הוציא משרד החינוך צו סגירה לבית הספר שהקימו ההורים (מעין "בית ספר פיראטי", בלשון בג"ץ).
המעצרים ועצרות המחאה
מאיר אלמליח, אב לבת שלמדה ב"מגמה החסידית" נאם בעצרת: "לא נסכים לשום פשרה. אנחנו צועדים לכלא עם מה שגדולי הדור אומרים לנו". בעצרת נאמרו פרקי תהלים, תפילת אבינו מלכנו וקטעי סליחות על ידי הרב דוד בצרי. בסיום העצרת בירושלים ליוותה תהלוכת ענק את האוטובוס ובו ההורים לעבר מגרש הרוסים. בהתאם להנחיות הרבנים, לא השתתפו נשים בתהלוכת המחאה. בימים שההורים שהו במעצר בכלא מעשיהו הוקם מאהל מחאה של מפלגת יהדות התורה מחוץ לכלא, על ידי חבר הכנסת מאיר פרוש. במאהל התקיימה ישיבתה השבועית של הסיעה. במהלך ימי המאסר הגיעו חרדים רבים בסמוך לשערי הכלא, במטרה להזדהות ולעודד את ההורים היושבים בכלא, במקום הותקנה מערכת הגברה, נישאו הרצאות על ידי רבנים ואישי ציבור, והופיעו זמרים חסידיים. המקום, שהפך למוקד עלייה לרגל בציבור החרדי, כונה בפרפרזה על "שאגת אריה" – "שאגת עמנואל".
הדיון הציבורי
פסק הדין, סירוב ההורים לציית לו, ומאסרם עקב כך, עוררו דיון ציבורי ומחאה, שנסובו סביב כמה צירים:
הבחנה מותרת או אפליה פסולה
האדמו"ר מסלונים פרסם מכתב ובו כתב שאילו היה סבור שהשופטים אכן סבורים שזו באמת אפליה, אולי היה נוהג אחרת. אך "מאחר שאין לי כל שמץ של ספק שהם יודעים את האמת, שכל דבריהם בשקר יסודם, אין זה אלא מאבק בין אמונה לכפירה, בין כוח הקדושה לכוח הטומאה של הסטרא אחרא".
סמכות המדינה מול סמכות הרבנים
בשנת 2015 התפרסם כי הרב אלישיב התנגד תחילה למחאות כי ראה בפרשה עניין כספי ולא אידאולוגי, מאחר שההורים יכלו לפתוח בית ספר במעמד מוסד פטור או מוכר שאינו רשמי ללא תקצוב משרד החינוך, אך העדיפו להפעיל את בית ספרם במסגרת החינוך העצמאי הזוכה לתקצוב משרד החינוך. מאוחר יותר תמך בעצרת, משום שראה בפסק הדין של השופט לוי קריאה לציות למערכת המשפט ולא לרבנים.
מאסר ההורים
עונש המאסר הוטל על ההורים לאחר שקנס שהושת עליהם ואזהרה שהם צפויים למאסר לא הביאו לשינוי בסירובם לקיים את פסק הדין. כנגד המאסר הושמעו הסתייגויות ערכיות ופורמליות, ובהן:
הר הואופ (שטח חסות רוס)
הר התקווה (באנגלית: Mount Hope; מילולית: "הר התיקווה") הוא הר בצורת כיפה, שגובהו כ-1,170 מטרים מעל פני הים. הר מצוי לרגלי קרחון בירדמור, בשטח חסות רוס, שבאנטארקטיקה.
מקור השם
שקלטון רשם ביומנו:
מיזורי (BB-63)
רקע ותיאור
אורכה של מיזורי היה 887 רגל 3 אינץ' (270.4 מ') בסך הכל ו-860 רגל (262.1 מ') בקו המים, רוחב של 108 רגל 2 אינץ' (33 מ') ושוקע של ​​37 רגל 9 אינץ' (11.5 מ') בעומס הקרבי המלא שלה שהיה 57,540 טון ארוך (58,460 ט'). האוניות מסדרת איווה הופעלו על ידי ארבע טורבינות קיטור עם הילוך של ג'נרל אלקטריק, שכל אחת מהן הניעה גל הנע אחד באמצעות קיטור המסופק על ידי שמונה דוודי Babcock & Wilcox המופעלים על ידי נפט. מדורג ב-212,000 כוחות סוס (158,000 קילוואט), הטורבינות תוכננו לתת מהירות מרבית של 32.5 קשרים (60.2 קמ"ש), אך נבנו כדי להתמודד עם עומס יתר של 20 אחוז. אף אחת מאוניות הסדרה לא ערכה אי פעם ניסויי מהירות במים עמוקים, אבל לשכת הספינות העריכה שהם יכולים להגיע למהירות של כ-34 קשרים (63 קמ"ש) מ-225,000 כוחות סוס (168,000 קילוואט) בתפוסה של 51,209 טון ארוך (52,031 ט'). לאוניות היה טווח שיוט מתוכנן של 15,000 מיילים ימיים (28,000 ק"מ) במהירות של 15 קשרים (28 קמ"ש), אם כי נתוני צריכת הדלק של ניו ג'רזי במהלך ניסויי הים שלה הצביעו על כך שהטווח שלה היה לפחות 20,150 מיילים ימיים (37,320 ק"מ) באותה מהירות שיוט. הצוות המתוכנן שלהם מנה 117 קצינים ו-1,804 מלחים, אשר גדל מאוד עד סוף המלחמה ב-1945. הצוות של מיזורי מנה באותה תקופה 189 קצינים ו-2,978 מלחים.
הגנה
לצריחי התותחים הראשיים היו לוחות מסוג B בעובי 495 מ"מ בחזית ו-9.5 אינץ' (241 מ"מ) של לוחות מסוג A בצדדים. לוחות השריון המגינים על הברבטים שלהם נעים בעובי בין 17.3 אינץ' (439 מ"מ) ל-14.8 אינץ' (376 מ"מ) ו-11.6 אינץ' (295 מ"מ) כאשר הלוחות העבים ביותר בצדדים והדקים ביותר מלפנים ומאחור. הלוחות שהגנונעל מגדל הניווט היו בעובי של 17.3 אינץ' (440 מ"מ). הסיפון הראשי של אוניות האחווה היה מורכב מ-1.5 אינץ' (38 מ"מ) של STS. מתחת לסיפון זה, גג המצודה המשוריינת נוצר מ-6 אינץ' (152 מ"מ) של שריון בשתי שכבות. מתחת לזה היה סיפון של לוחות STS בגודל 0.625 אינץ' (16 מ"מ) שנועדו לעצור רסיסי פגזים שפילחו את הסיפון המשוריין שמעליו. סיפון השריון נמשך מאחור והגג של תא ציוד ההיגוי היה בעובי של 160 מ"מ.
בנייה
מיזורי ערכה את ניסויי הים הראשוניים שלה מול ניו יורק, החל ב-10 ביולי, ולאחר מכן יצאה דרומה למפרץ צ'ספיק, שם היא יצאה לשייט בים הפתוח וערכה אימונים. במהלך תקופה זו, היא פעלה עם הסיירת הגדולה החדשה אלסקה, שגם היא נכנסה לשירות לאחרונה, וכמה משחתות ליווי. האונייה יצאה לדרך ב-11 בנובמבר, לכיוון החוף המערבי של ארצות הברית. היא עברה דרך תעלת פנמה שבוע לאחר מכן והמשיכה לסן פרנסיסקו. שם בוצעו עבודות התאמה נוספות במספנת הצי Hunters Point להכין את כלי השיט לשימוש כאוניית דגל של הצי.
מלחמת העולם השנייה (1944–1945)
ב-9 במאי, מיזורי הגיעה לאוליטי, לפני שהמשיכה לנמל אפרה, גואם, לשם הגיעה תשעה ימים לאחר מכן. האדמירל ויליאם פ. האלסי ג'וניור, מפקד הצי השלישי, עלה על הספינה באותו יום, מה שהפך אותה לספינת הדגל של הצי של מה שהוגדר כעת מחדש כ-TF 38. ב-21 במאי, אוניית המערכה יצאה לדרך שוב, בדרכה לאוקינאווה. היא הגיעה לאזור המבצעי עד ה-27 במאי, כאשר השתתפה בהתקפות על עמדות יפניות באי. יחד עם שאר הצי השלישי, היא יצאה לאחר מכן צפונה כדי לבצע סדרה של תקיפות אוויריות על שדות תעופה יפניים ומתקנים אחרים באי קיושו ב-2 וב-3 ביוני. הצי נפגע על ידיסופת טייפון גדולה בלילה שבין 5 ל-6 ביוני, שגרמה נזק רב לספינות רבות מהצי, אם כי למיזורי נגרם נזק קל בלבד. סבב נוסף של תקיפות אוויריות נגד מטרות בקיושו התרחש ב-8 ביוני. לאחר מכן, הצי נסוג למפרץ לייטה כדי לחדש דלק ותחמושת, והגיע לשם ב-13 ביוני.
משרד החקלאות של רוסיה
היסטוריה
ב-15 בנובמבר 1991 המשרד הפך למשרד החקלאות של הפדרציה הרוסית.
Expectations (אלבום של ביבי רקסה)
עם יציאתו נכנס האלבום אל המקום ה-13 במצעד הבילבורד 200.
קו הצחיחות
קו הצחיחות הוא קו דמיוני שמפריד בין אזור אקלים המדבר לאזור האקלים הערבתי ויורדים בו כ-200 מ"מ משקעים בשנה. קו הצחיחות אינו קבוע והוא נע בכל שנה, צפונה או דרומה (בישראל בין 30 ל-40 ק"מ לכל כיוון), וזאת על-פי כמות המשקעים שירדה באותה שנה. לכן, מקובל לדבר על אזור הצחיחות. לדוגמה: בשנה שחונה, קו הצחיחות ינוע לכיוון צפון ואילו בשנה גשומה ינוע קו הצחיחות לכיוון דרום.
לקו הצחיחות יש השפעה רבה על החקלאות מפני שלא ניתן לגדל גידולים חקלאיים כמו חיטה דרומית לקו זה. כדי להיאבק במצב זה, חייב החקלאי להסתמך בחלק ניכר משדותיו על השקיה
פול פרטור
ביוגרפיה
בגיל 25 היה בעל גלריה בבריסל, בה הוצגו עבודותיו כמו גם עבודות של אמנים אחרים. בשל מיקומה באזור מרכזי ושוקק חיים של בריסל עברו בגלריה לא מעט עבודות של אמנים ידועים ומפורסמים.
אחרי פטירתו
פול פרטור נפטר בנובמבר 1981. ארבע שנים אחר כך העמידה אלמנתו – קלודט דה ויל – תערוכה רטרוספקטיבית של ציוריו מילדות ועד לאחרית ימיו, בגלריה ידועה בבריסל.
הדיוויזיה השלישית (בוואריה)
מלחמת אוסטריה–פרוסיה
במהלך מלחמת אוסטריה–פרוסיה לחמה הדיוויזיה נגד הפרוסים, והשתתפה בקרב קיסינגן ובקרב הלמשטדט.
מחקר התקדמות באוריינות קריאה בין-לאומית
PIRLS 2006
PIRLS 2006 העריך טווח רחב של אסטרטגיות הבנת הנקרא בשני סוגי קריאה: קריאת ספרות וקריאה אינפורמטיבית. המבחן בהבנת הנקרא בדק ארבעה תהליכים: במחזור השני השתתפו 41 מדינות שהעריכו את תלמידי כיתה ד'.
יוחנן עמוס קומניוס
קורות חייו, פועלו ויצירותיו
באותה תקופה החל קומניוס להגות את רעיונותיו הפאן-סופיים כלומר חכמה כוללת, או מדע אוניברסלי שישמש את ידיעת הרוב בכל התחומים והכין תוכנית לאנציקלופדיה של כל החוכמות והמדעים ברוח הנצרות, אותה רצה להוציא בשיתוף עם מלומדים אחרים. בשנת 1641 הוזמן קומניוס לאנגליה, אך משום שהמצב הפוליטי החריף במדינה לא התגשמו שם תוכניותיו. כעבור שנה נענה להזמנה של שוודיה וחיבר שם ספרי לימוד ללטינית. קומניוס לא התלהב מתפקיד זה, כי הוא הרחיק אותו מענייני הפאנסופיה, אך נענה מתוך תקווה ששוודיה תסייע בשחרור מולדתו. בשנת 1643 קומניוס כתב בלטינית את ספרו הדידקטי השני והוא היה הראשון שיצא לאור, שמו: "השיטה החדשה בהוראת לשונות".
אוטגארד
במקום אחר במיתולוגיה הנורדית אוטגארד הוא אחד משלושת העולמות המחוברים ליגדראסיל, והוא העולם של הכוחות החיצוניים לעולם (בניגוד לעולם בני האדם - מידגארד, ולעולם האלים - אסגארד).
קונקרה
היסטוריה
קונקרה נוסדה לראשונה תחת השם "וישיס סירקל" בנובמבר 1989. לפני שינוי השם הלהקה הוציאה דמו אחד. לאחר ששינתה את שמה לקונקרה בשנת 1991, שחררה הלהקה דמו נוסף. השם "קונקרה" הגיע מהצורה שבה המתופף ג'ון קלאוסן שמע את סולן להקת המטאל הגרמנית סודום הוגה את המילה "Counqurer" (כובש) באחד משיריו.
שמורת פוטוראנסקי
מטרות
המטרות העיקריות של השמורה הן להגן על:
נשים באביב הערבי במצרים
הנשים במצרים
כמו מדינות ערביות אחרות במזרח התיכון, מצרים היא מדינה מוסלמית המעניקה מקום משמעותי לחוקי השריעה בתהליך החקיקה. החוק המוסלמי משפיע על קביעת מקומה של האישה הן במרחב הציבורי והן במרחב הפרטי, על חוקי הנישואין-גירושין, חזקה על הילדים ועוד. בשנות ה-70 וה- 80 של המאה העשרים, התייחסה המדינה המצרית לנשים כאזרחיות סוג ב'. תחת שלטונו של אנואר סאדאת, חוקקו חוקים המסבירים את תפקידה של האישה בבית ואת תפקידה באסלאם, דבר אשר השריש וקיבע את מקומה של האישה במרחב הפרטי.
Raw (צילום דיגיטלי)
ייחודיות פורמט Raw
נהוג לחשוב שמאחר וקובץ ה-Raw מכיל מידע "גולמי" הוא אינו מעובד אך בפועל קובצי Raw עוברים עיבוד מינימלי על ידי המצלמה: הגברת אות בהתאם ל-ISO הנבחר, ניקוי רעשים, דחיסה מאבדת נתונים או דחיסה ללא איבוד נתונים ועוד עיבודים נוספים.
עמיחי שי
ביוגרפיה
ב-1984 התגייס למשטרה ובמהלך הקריירה ביצע שורה של תפקידים באגפים השונים, ביניהם ראש משרד חקירות, מפקד תחנת רחובות, מפקד תחנת כפר סבא, עוזר המפכ"ל ומפקד מרחב לכיש, ב-2002 מונה למפקד מרחב השרון בדרגת תת-ניצב. באוקטובר 2004 התמנה לראש היחידה הארצית לחקירת פשיעה חמורה ובינלאומית. ב-2007 קודם לדרגת ניצב ומונה לראש אגף משאבי אנוש. הוא סיים את שירותו במשטרה ב-2011. לאחר שחרורו הועסק כסמנכ"ל תפעול בחברה פרטית בתחום תחזוק מערכות בבניינים רבי קומות ובספטמבר 2012 מונה ליועץ לתפקידים מיוחדים במשרד מבקר המדינה, האחראי על המאבק בשחיתות. ב-2019 עם החלפת המבקר, סיים את תפקידו במשרד.
איחטימן
היסטוריה
במהלך המאה ה-1 הקימו הרומאים מצודה בשם סטיפון בסמוך למיקומה של העיר המודרנית. לאחר החלוקה באימפריה הרומית עברה המצודה לחזקת האימפריה הביזנטית ובהמשך לידי האימפריה הבולגרית הראשונה והשנייה. במהלך המאה ה-14 נפלה המצודה בידי צבא האימפריה העות'מאנית ומסביבה התפתח יישוב. בתעודות עות'מאניות מהמאה ה-15 מתועד היישוב בשמו המודרני איחטימן. לאחר המלחמה העות'מאנית-רוסית (1877–1878) עבר היישוב לחזקת נסיכות בולגריה, מתוקף סיכומי קונגרס ברלין.
שיווי משקל משוכלל
הגדרה
שיווי משקל משוכלל- שיווי משקל נאש המתקבל כגבול של שיוויי משקל במשחקים עם הפרעות כאשר גודל ההפרעה המרבית שואף ל-0.
דוגמה
אם ε מספיק קטן שחקן 2 ממקסם את תוחלת התועלת שלו על ידי בחירת האסטרטגיה Left במשקל המרבי האפשרי (במשחק מופרע משקל זה אינו יכול להיות 1). הטיעון הסימטרי לגבי הרווח הצפוי לשחקן 1 מוביל למסקנה ששחקן 1 ישחק Up בהסתברות הגבוהה ביותר האפשרית. אם ניקח סדרת משחקים מופרעים כמתואר לעיל עם ε השואף ל-0 נקבל בהתאם סדרה של שיוויי משקל נאש השואפים ל(U,L). לכן בהתאם להגדרה (U,L) הוא שיווי משקל משוכלל.
אג'יי וילסון
2016
במרץ 2016 זכתה במדליית כסף באליפות העולם באתלטיקה באולם שהתקיימה בפורטלנד כשקבעה תוצאה של 2:00.27 דקות, וסיימה לאחר המנצחת פרנסין ניונסבה מבורונדי.
כלי שחמט אגדתיים
היסטוריה
ב-1617 המציא פיטרו קרירה וריאציה הכוללת שני כלים אגדתיים: ה-"Champion" וה-"Centaurus". בשנת 1920 המציא אלוף העולם בשחמט חוסה ראול קפבלנקה גרסה דומה, שהפכה להיות הפופולרית ביותר מסוג זה.
המונח "Fairy" ("אגדתי") הוטבע, ככל הנראה, באוסטרליה ביוני 1914.
דהרן
"דהרן" ("rider" או "slider") הוא כלי שמסוגל לעשות את אותו צעד שוב ושוב באותו כיוון, כל עוד לא חוסמים את דרכו כלים אחרים. המלכה, הצריח והרץ הם דהרנים.
דוגמה לכלי אגדתי מסוג דהרן הוא פרש לילה (Nightrider) להלן, שמהווה דהרן של תנועת הפרש.
רישום
קיימות מספר שיטות לרישום מאפייני התנועה של כלי שחמט אגדתיים. להלן שיטה שהומצאה על ידי דויד פרלט: על פי סימונים אלה, תנועות כלי שחמט רגילים הן:
גרשון שטרן
ביוגרפיה
מעמד הישיבות ותלמידיהן במדינה, העסיקו מאוד את רבי גרשון ופרסם בנושא זה סדרת מאמרים בעיתון של המחנה האורטודוכסי (כינס את המאמרים והדפיסם כספר בשנת תרס"ב).
נובאי
יהודי נובאי
יהודים חיו בנובאי במאה ה-18 ובמאה ה-19, החל משנת 1885 היו יהודי הכפר כפופים לקהילת מזקבשד. בשנת 1944 נרצחו יהודים מהכפר בשואת יהודי הונגריה.
רודבלוק (מרץ 2016)
עלילות
האירוע כלל קרבות שנבעו מעלילות מתוסרטות מהתוכניות השבועיות: Raw, סמאקדאון ו-NXT.
קרבות מקדימים
אז, ברוק לסנר היה אמור להתמודד בקרב יחידים מול בריי וויאט. לעומת זאת, הקרב שונה לקרב האנדיקאפ 2 נגד 1 אשר כלל בנוסף את לוק הארפר. וויאט נשאר מחוץ לזירה במהלך הקרב. הארפר ביצע על לסנר סדרת מהלכים ביניהם: שני מהלכי סופרקיק ואת מהלך הדיסקוס קלוזליין, שלא הספיקו לו כדי להצמיד את לסנר לניצחון. מנגד, לסנר ביצע עליו חמישה מהלכי ג'רמן סופלקס ואת מהלך ה-F5 כדי לנצח בקרב.
ביקורות
לארי קסונקה מהאתר 411Mania העניקו לאירוע ציון של 7 מתוך 10. הקרב שזכה לציון הגבוה ביותר היה הקרב המרכזי בין טריפל H לאמברוז עם 4 כוכבים, בעוד שהקרב בין זיין לסטארדאסט זכה לציון הנמוך ביותר עם כוכב אחד בלבד. קסונקה שיבח גם את הקרבות על אליפות הזוגות של NXT ועל אליפות הזוגות של ה-WWE.
עונת 1939/1940 בפוטבול ליג
עונת 1939/1940 הייתה העונה ה-48 של הפוטבול ליג שהיא הייתה הליגה האנגלית הבכירה בכדורגל. העונה החלה ב-26 באוגוסט 1939 והופסקה ב-3 בספטמבר 1939 בעקבות פרוץ מלחמת העולם השנייה. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.
אמלין יוז
קריירה
עבור יוז, 1970 הייתה שנה חשובה בקריירה שלו. לאחר שליברפול הושפלה על ידי ווטפורד מהליגה השנייה ברבע גמר הגביע האנגלי, שאנקלי קיבל החלטה לנפות רבים מהשחקנים הבכירים שזכו בשמונה השנים הקודמות בשתי תוארי אליפות הליגה והגביע האנגלי, ולהחתים שחקנים צעירים יותר להחליפם. יוז, שעדיין לא היה בן 23, נישאר במועדון יחד עם איאן קלהאן וטומי סמית', וההחתמות החדשים עזרו לבסס את הדומיננטיות של ליברפול בשנות ה-70.
מכרה הנחושת בפאלון
תכולת המתכת שהופקה מהעַפְרָה מוערכת בכ-3.5 מיליון טונות גָּפְרִית, 500,000 טונות אָבָץ, 400,000 טונות נְחֹשֶׁת, 380 טונות כֶּסֶף, 160 טונות עוֹפֶרֶת ו-5 טונות זהב.
ארטיקולציה
סוגי ארטיקולציות
יש סוגים רבים של ארטיקולציה, ולכל אחד מהם השפעה שונה על אופן ביצוע הצליל. בכתב תווים מופיעים סימוני ארטיקולציה, הכוללים קשת מיזוג, סימון פראזה, סטקטו, סטקטיסימו, הטעמה (אקצנט), ספורצאנדו, רינפורצאנדו ולגאטו. סימן שונה, הממוקם מעל או מתחת לתו (לפי מיקומו בחמשה) מייצג כל ארטיקולציה. אופן ביצוע הארטיקולציות השונות נתון לבחירת המבצע ותלוי גם באופי היצירה ובתקופתה, וכן באופי הכלי. פיציקטו (פריטה באצבע על המיתרים) שונה מהותית מנגינה "קול לניו" (col legno) – משיכת הקשת על המיתרים, והוא ייחודי לכלי מיתר בלבד. לגאטו בכלי קשת יישמע אחרת מלגאטו בפסנתר או בכלי נשיפה מעץ וממתכת, ואותו דבר נכון לגבי סטאקטו.
אלברט ג'וזף מור
אלברט ג'וזף מור (באנגלית: Albert Joseph Morore; 4 בספטמבר 1841 – 25 בספטמבר 1893) היה צייר אנגלי, שנודע בזכות תיאורי דמויות נשיות לבושות מפואר בסגנון של העולם הקלאסי.
ביוגרפיה
בשנת 1864 הוא הציג באקדמיה המלכותית קבוצה של ציורי קיר, בכותרת "העונות", שמשכה אליה תשומת לב בתנוחה החיננית של הדמויות, והקפלים העדינים של הבדים. בשנת 1865 הציג מור באקדמיה המלכותית עבודה ראשונה מתוך סדרה ארוכה של תמונות דקורטיביות, ששמו ישויך אליהן בעתיד.
שלומצי כותבת יומן
רקע
הספר פורסם תחילה באתר תפוז, כיומן מקוון של דמות בדויה בת 14. הספר נכתב על בסיס חוויות שעברו על המחברת בת ה-30, במהלך 4 שנים. סביבו נוצרה אז קהילה תוססת. לטענת המחברת, הספר מפגיש עם רגשות עוצמתיים של עצב וכאב, אך מתאים לבני הנוער.
M26
מאפייני הצביר
קוטרו של M26 הוא כ-22 שנות אור ומרחקו ממערכת השמש הוא כ-5,000 שנות אור כך שגודלו הזוויתי הוא כ-15 דקות קשת. הצביר מכיל כ-90 כוכבים בצפיפות ממוצעת ולפי גיל כוכביו מעריכים שגילו של הצביר הוא כ-85 מיליוני שנים. בסמוך למרכז הצביר יש אזור דליל יחסית בכוכבים - תופעה נדירה בצבירים. ייתכן שהסיבה לכך היא ערפילית בליעה קטנה שמסתירה חלק מהאור של כוכבי מרכז הצביר וייתכן שפיזור הכוכבים בצביר הוא לא שיגרתי.
משבר ברלין השני
יכולתה הטכנולוגית של ברית המועצות ו"פער הטילים"
חרושצ'וב ניצל רשמים אלו וחיזק אותם. במגוון הזדמנויות האדיר את עצמתה הטכנולוגית והצבאית של ברית המועצות. בנקודה זו היה נדמה שברית המועצות השיגה "פער טילים" - עליונות טכנולוגית קרבית על המערב. כתוצאה מכך יכל חרושצ'וב לנקוט בגישה סחטנית מעמדת כוח.
כוחות נאט"ו באירופה ובברלין המערבית
אחת המטרות הגדולות של הסובייטים במהלך המלחמה הקרה הייתה לסלק את כל הכוחות הקונבנציונליים והלא קונבנציונליים של ארצות הברית מאירופה, כדי להמשיך ולהשתלט עליה ולכפות את הקומוניזם. כוחות קונבנציונליים מנעו כיבוש והשתלטות בעוד שכוחות לא קונבנציונליים סיפקו עמדת כוח שאפשרה סחטנות גרעינית ואף יכולת השמדה המונית. ברית המועצות חששה מאוד מתוכניתה של נאט"ו, לפיה יוצבו טילים גרעיניים טקטיים במדינות החברות בנאט"ו באירופה. החשש התעצם כשהקנצלר אדנאואר, ראש הרפובליקה הפדרלית הגרמנית (מערב גרמניה), החליט להסכים לציודה של גרמניה המערבית בנשק גרעיני.
פעילות דיפלומטית
השינוי שהובטח בקמפ דייוויד נראה לרגע קרוב, אך דעך במהרה; התנגדות קשה הוצבה על ידי הרפובליקה הפדרלית של גרמניה, שחששה מהכרה עולמית במזרח גרמניה ומפשרה עם הסובייטים בנושא ברלין, וכן על ידי של צרפת, שחששה משליטה עולמית כוללת של המעצמות תוך התעלמות ממדינות קטנות יותר. שתי המדינות לפיכך התנגדו נחרצות להוצאת הכוחות מברלין ותמכו בשמירת הסטטוס קוו באזור. נשיא צרפת, שחשש מהרוח החדשה, ביקש לדחות את הפסגה למאי 1960, בפריז. ואולם, העמדה האמריקנית נותרה קשוחה כשהייתה, ולחששה של צרפת ושל גרמניה המערבית לא היה בסיס.
תקרית מטוס ה-U-2
תחילה, הסובייטים לא פרסמו את המידע, ווושינגטון הודיעה שאחד מ"מטוסי מזג האוויר" שלה נעלם. אולם בברית המועצות הבינו בשלב זה שהמהלכים הדיפלומטיים לא יועילו להם עוד, שכן המדיניות האמריקנית בנושא ברלין תוותר קשיחה, ובנוסף שככל הנראה פער הטילים שלהם נחשף בידי האמריקנים והם נמצאים כעת בשפל אסטרטגי. ברית המועצות החליטה לחשוף את הפרשה – ובין השאר את העובדה שהטייס נותר חי – ולתבוע התנצלות מארצות הברית. חרושצ'וב איים שאם אייזנהאואר לא יתנצל ויפסיק את טיסות הביון, הוא לא יגיע לפסגה בפריז. בתגובה אייזנהאואר הבטיח להשבית את טיסות הריגול וחרושצ'וב אכן הגיע לוועידה, אולם משראה כי אייזנהאואר מסרב להתנצל, הוא "פוצץ" את הוועידה והודיע כי ברית המועצות לא תנהל יותר משא ומתן עם אייזנהאואר.
סוף המשבר ותוצאותיו המידיות
באוקטובר 1961, לאחר ליל הטנקים, הבין חרושצ'וב כי המתח רב מדי וסף המלחמה קרוב מדי. בקונגרס העשרים ושניים של המפלגה הקומוניסטית של ברית המועצות הוא הודיע שהאולטימטום מוסר לאלתר ובכך בעצם הודה בכישלונו לאחד את ברלין תחת שלטונה של מזרח גרמניה.
אגרו ג'וינט
ייסוד הארגון ופעילותו
הארגון נוסד בשנת 1924, ה'תרפ"ד, כחלק ממאמצי הסיוע של הג'וינט לבני מעמד הביניים היהודי ברוסיה הסובייטית שזכויותיהם נפגעו ופרנסתם נשללה עם כניסתו לתוקף של האיסור על חנוונות ועל עיסוק במקצועות דת. אגרו ג'וינט, הציע פתרון בדמות התיישבות חקלאית, שקיבל את הסכמת השלטונות, ובהמשך עלה בקנה אחד עם מדיניות הקולקטיביזציה שהוצבה כאחת ממטרות תוכנית החומש של ברית המועצות.
מלבד הנחת התשתית הארגונית לעלייתם לקרקע של יישובים אלו, סייע הארגון כלכלית לקואופרטיבים עירוניים בתחומי פעילותו, הקים מוסדות רווחה ובריאות והעניק הלוואות והכשרה ליחידים. חלק ממבני הציבור שנבנו במימון הארגון, ובחומרי בניין מיובאים ואיכותיים, שרדו גם בראשית המאה ה-21 (תשס"ח, 2008).
מטה משיח
מפעולות הארגון
הארגון עורך מדי שנה שבתות אירוח המכונות 'שבת שכולה משיח', שבמהלכן עוסקים המשתתפים בנושאי גאולה ומשיח.
בשנת ה'תשע"ו (הקהל) ארגן המטה התוועדויות בקהילות חב"ד בישראל.
חגית יגודה
מחלת הסרטן וההשתתפות בניסויי
בעקבות המידע הרפואי הדל אשר היה מצוי באותה העת בידי הרפואה הקונבנציונלית, הייתה מחלה זאת בעלת פרוגנוזה שלילית וסיכויי החלמה נמוכים במיוחד.
על אף הפסקת הטיפולים הקונבנציונלים ולטענתה בהמשך לשימוש אשר אושר לה בחשיש רפואי חלה רימיסיה במחלתה, עד להבראתה ממנה בפעם הראשונה.
קנאביס רפואי וקאנהיגודה
מאז שנת 2013 עת אושר לה השימוש בקנאביס רפואי, החלה יגודה להתמחות בתחום רפואת הקנאביס באוניברסיטה העברית בירושלים, והיא סיימה לימודי רוקחות קנאביס, במסגרת התמחותה ובעקבות ניסיון במיצויי קנאביס אשר צברה במרוצת השנים, פיתחה יגודה שיטת מצויי ייחודית לקנאביס בשם Feco - full extract cannabis oil, אשר ממצה את הקנבואידים הפעילים בצמח הקנאביס לאחוזי מיצוי גבוהים מאוד.
בית הכנסת הגדול בדוונטר
ארכיטקטורה
הבניין מוקף לפניו חצר מגודרת בברזל יצוק עם עמודי אבן מעוטרים.
פסגת וולאק
פסגת וולאק (באנגלית: Wolak Peak) היא הר בפסגות אינלנד פורטס, ברכס אסגארד בארץ ויקטוריה שבאנטארקטיקה.
למענם
תולדות העמותה
שורה של שותפים לדרך חברו למשימת ההקמה ובחודש נובמבר 2020 נפתח המוקד הטלפוני של העמותה.
סנייק (נהר)
מסלול
הנהר נוצר ממפגש בין שלושה פלגים קטנים באגף הדרום מערבי של רמת טו אושנס (Two Oceans Plateau, מילולית רמת "שני האוקיינוסים") בפארק הלאומי ילוסטון במערב ויומינג, ומתחיל את דרכו כנהר קטן הזורם מערבה ודרומה לתוך עמק ג'קסון הול. ב-80 הקילומטרים הראשונים של הנהר הוא חוצה את עמק ג'קסון הול, המפריד בין רכס טיטון לקו פרשת המים של אמריקה. הסנייק מתווה פנייה גדולה לצפון-מערב דרך קניון הנהר סנייק (Snake River Canyon), חוצב את דרכו דרך רכס הנהר סנייק (Snake River Range) לתוך מזרח איידהו, כשנשפכים אליו הנהרות הובאק (Hoback) וגרייס (Greys) לפני שהוא נשפך למאגר פליסיידס (Palisades Reservoir) שבו הוא נפגש עם הנהר סולט (Salt) בפתח עמק סטאר (Star Valley). לאחר מעבר סכר פליסיידס (Palisades Dam), הנהר סנייק נכנס לתוך מישור הנהר סנייק, מתחם פיזיוגאוגרפי נרחב המשתרע על דרום איידהו לרוחב המסיב של הרי הרוקי מעל לאקוויפר מישור נהר הסנייק, אחד מהאקוויפרים הפוריים ביותר בארצות הברית.
אגן הניקוז
יתרת אגן הניקוז של הנהר סנייק גובלת באגני ניקוז של יובלים ראשיים אחרים של הנהר קולומביה, בעיקר הנהר ספוקיין (Spokane) מצפון אבל גם קלארק פורק (Clark Fork) במונטנה מצפון-מזרח ונהר ג'ון דיי (John Day) ממערב. מאלו, נשפכים הנהרות קלארק פורק (דרך הנהר פנד אוריי (Pend Oreille)) וספוקיין לקולומביה מעל למפגש הסנייק עם הקולומביה, בעוד שג'ון דיי נשפך לקולומביה בקניון הנהר קולומביה, מתחת למפגש עם הסנייק. קו הגבול בין איידהו למונטנה נקבע על פי קו פרשת המים הצפון-מזרחי של הנהר סנייק, ולכן אגן הנהר סנייק אינו כולל חלקים במונטנה.
שם
מגלה הארצות הקנדי דייוויד תומסון (David Thompson 1857-1770) תיעד לראשונה את שם הנהר כפי שהילידים הגו אותו כ"שואופטין" (Shawpatin) כשהגיע אל שפך הנהר בסירה בשנת 1800. כאשר משלחת לואיס וקלארק חצתה את אגן הניקוז של הנהר ממזרח ב-1805 כינו חבריה את הנהר לראשונה בשמות "נהר לואיס", "יובל לואיס" (Lewis Fork) או "יובלו של לואיס" (Lewis's Fork), כיוון שמריווד'ר לואיס היה הראשון במשלחת שראה את הנהר. הם כינו את בני השושוני שחיו לאורך הנהר "האינדיאנים של הנחש" ("Snake Indians"), ולמדו שהילידים קוראים לנהר "קי-מו-אי-נים" או "יאמ-פא-פא" (על שם צמח שגדל בשפע לאורך גדותיו). מאוחר יותר, חוקרי ארצות אמריקניים שחלקם השתתפו במשלחת לואיס וקלארק, ערכו מסעות לאגן הניקוז של הנהר סנייק ותיעדו מגוון של שמות הקשורים בנהר. חוקר הארצות וילסון פרייס האנט (Wilson Price Hunt; 1842-1783) קרא לנהר בשם "הנהר המשוגע" (Mad River). אחרים כינו את הנהר בשמות שונים: "נהר שושוני" (על שם השבט) ו"נהר ספטין" (Saptin River).
תושבים ראשונים
בני אדם חיו לאורך הסנייק במשך לפחות 11,000 השנים האחרונות. ההיסטוריון דניאל מיאטה (Daniel S. Meatte) מחלק את הפרהיסטוריה של מערב אגן הנהר סנייק לשלושה שלבים או "מערכות סתגלניות". לראשון הוא קורא "ליקוט מזון בספקטרום רחב" ("Broad Spectrum Foraging"), וזמנו מלפני 11,500 שנים עד לפני 4,200 שנים. במהלך תקופה זו התושבים ניזונו ממגוון רחב של מקורות מזון. התקופה השנייה, "ליקוט מזון יושבני למחצה" ("Semisedentary Foraging") היא מלפני 4,200 שנים ועד לפני 250 שנים ומובחנת בהסתמכות גוברת על דגה, בייחוד סלמון, כמו גם שימור מזון ואחסונו. ולשלב השלישי, מלפני 250 שנים ועד לפני 100 שנים הוא קורא "ליקוט מזון על גב סוסים" ("Equestrian Foragers"). הוא מאופיין בשבטים גדולים רכובים על סוסים שבילו חלק גדול מזמנם רחוק מתחום ליקוט המזון המסורתי בציד ביזון אמריקאי. במזרח אגן הניקוז של הנהר סנייק יש מעט עדויות לקיומם של תרבויות קלוביס, פולסם ופלאנו המתוארכות עד לפני 10,000 שנים.
על פי האגדה קם שבט נז פרס לראשונה בעמק הנהר קלירווטר, אחד היובלים החשובים האחרונים הנשפכים לסנייק. בשיאם היו 27 יישובים של נז פרס לאורך הנהר קלירווטר ו-11 נוספים על הסנייק מהשפך של הקליווטר והשפך של הנהר אימנהה (Imnaha River), יובל נוסף במורד הסנייק. היו גם יישובים על נהר הסלמון, נהר גרנד רונד, נהר טוקנון (Tucannon River), והקצה הצפוני של קניון הלס. נדידת הסלמון השנתית בנהר הסנייק, שבאותה תקופה הייתה לפי הערכה למעלה מארבעה מיליון דגים בשנים טובות, קיימה את הנז פרס, שחיו בכפרים קבועים מוגדרים היטב, שלא כמו השבטים הנוודים שחיו בדרום מזרח הנהר סנייק. הנז פרס עסקו בסחר עם שבט שטוחי הראשים בצפון ושבטים נוספים במרכז נהר הקולומביה. עם זאת הם היו אויבים של השושוני ושבטים אחרים ששכנו במעלה נהר הסנייק.
חקר והתיישבות
באמצע המאה ה-19 נקבע נתיבו של שביל אורגון, כשהוא עוקב אחרי חלקו הגדול של הנהר סנייק. השביל חצה את הנהר סנייק בסמוך ליישוב גלנס פרי (Glenns ferry). כמה שנים מאוחר יותר הוצבה במקום מעבורת שהחליפה את השיטה הקודמת שבה החלוצים צלחו את הנהר סנייק הרחב, העמוק והסוחף ברגל. מקום נוסף שבו החלוצים צלחו את הסנייק היה במעלה הזרם, במקום הקרוי "חציית שלושת האיים" ("Three Island Crossing"), בסמוך לשפך הנהר בויסי. באזור זה הייתה קבוצת של שלושה איים בנהר (מכאן השם) שפיצלה את הסנייק לארבעה ערוצים ברוחב 60 מטרים כל אחד. כמה מהמהגרים בחרו לחצות את הסנייק ולהמשיך בגדה המערבית של הנהר ואז לחצות את הנהר מחדש ליד פורט בויסי (Fort Boise) לתוך קניון הלס, להמשיך בגדה המזרחית היבשה יותר של הנהר בקטע זה, או לשוט במורד הסנייק והקולומביה אל עמק וילאמט, נקודת הקצה של שביל אורגון. הסיבה לשימוש במעבר שלושת האיים היה הזמינות הגדולה יותר של מים ועשב מאכל לבהמות. כמה מעבורות קמו על מנת להציע חציה של הנהר סנייק העליון ממעבורת בראונלי בתחילת קניון הלס ועד מעבורת מנור (Menor's Ferry). שפועלת כיום במוס (Moose) בוויומינג. מידת התחכום של המעבורות נעה בין רפסודת קנים שנמשכה על ידי אינדיאנים רכובים על סוסים בסנייק פורט (Snake Fort), פורט בויסי, כפי שתיארה המיסיונרית נרסיסה ויטמן (Narcissa Whitman 1847-1808) ב-1836, ועד מעבורת מופעלת בחשמל, מעבורת מפלי סוואן (Swan Falls Ferry) בסכר סוואן פולס בתחילת המאה ה-20.
סלמון ודגי ים אחרים המתרבים בנהרות
נהר הסנייק היה פעם אחד הנהרות החשובים בארצות הברית ביותר המשמשים אתרי הטלה של דגי ים המתרבים בנהרות, דגים החיים רוב ימיהם באוקיינוס ועולים בנהרות עד מקורותיהם על מנת להתרבות. הנהר קיים אוכלוסיות של אלתית גמלונית, אלתית אדומה ואלתית כסופה (Oncorhynchus kisutch), כמו גם טרוטת עין-הקשת, חדקן לבן וצמד פסיפי (Lampetra tridentata). ידוע שבטרם נבנו הסכרים על הנהר היו שלושה גלי נדידה מדי שנה של אלתית גמלונית בנהר סנייק, באביב, בקיץ ובסתיו. בסך הכול כ-120,000 דגים. כמות הדגים של האלתית האדומה הגיעה ל-150,000. המחסום ההיסטורי שמנע מעבר של דגים בסנייק היו מפלי שושוני, מפלי מים בנהר באזור מישור הנהר סנייק.
דגי סלמון צעירים השוחים במורד הזרם מאתרי הרבייה בקרקע החצץ במקורות הנהר קלירווטר דוחים את המעבר מנהר הקלירווטר לנהר הסנייק בשל הבדלי טמפרטורה מוחשיים בין הנהרות (לפני שפורקו הסכרים לואיסטון (על הערוץ הראשי של הקלירווטר) וגרנגויל (Grangeville, על המזלג הדרומי של הקלירווטר), היה הנהר בלתי עביר לדגי הסלמון המהגרים). נגר עילי מחקלאות ומים במאגרים במעלה הנהר גורמים להתחממות מי הנהר בזמן מעבר מישור הנהר סנייק, ולכן כשהנהר סנייק פוגש בנהר קלירווטר הטמפרטורה הממוצעת שלו גבוהה בהרבה מזו של הקלירווטר. מיד לאחר שפך הקלירווטר לסנייק הסנייק זורם לתוך אגם לואר גרניט, שנוצר על ידי סכר לואר גרניט, הסכר הראשון במיזם נהר הסנייק התחתון. בצורה פרדוקסלית, הצירוף של גורמים אלו מאפשרת לדגי הסלמון הצעירים זמן נוסף לגדול ולהיזון באגם לואר גרניט, כך שכשהם מתחילים את הנדידה לאוקיינוס השקט, סיכויי ההישרדות שלהם גבוהים מאלו של סלמון שנודד לאוקיינוס מוקדם יותר.
פירוק הסכרים על נהר הסנייק התחתון
מאז שלהי המאה ה-20 קיימת מחלוקת עזה בנוגע לארבעת הסכרים האחרונים על נהר הסנייק התחתון, כשהטענה העיקרית שפירוק הסכרים יאפשר לדגי הים המתרבים בנהרות להגיע ליובלים של נהר הסנייק התחתון, הנהר קלירווטר, הנהר טוקנון והנהר גרנד רונד, ולהתרבות במספרים גדולים הרבה יותר. עם זאת, כמה קבוצות מאזור הפסיפיק נורת' וסט מביעות התנגדות נמרצת לפירוק הסכרים. משום שמרבית החשמל באזור מגיעה מסכרים, פירוק ארבעת הסכרים יצור חלל ברשת החשמל שלא ניתן יהיה להחליפו באופן מידי. גם השיט כל הסנייק התחתון יפגע, כיוון שאדוות, אשדות ואיים השקועים במימי האגמים שמאחורי הסכרים יחשפו בשל פירוק הסכרים. לבסוף, יהיה צורך להעמיק את הצינורות של משאבות השואבות ממי הנהר לצורך השקיה לשדות שבדרום מזרח וושינגטון. לעומתם תומכי הפירוק טוענים שניתן להחליף את מקורות החשמל, שהובלת הדגנים יכולה להיעשות ברכבות, ושרק אחד מארבעת המאגרים משמש להשקיה. חקלאים השואבים מים במישור הנהר סנייק יוכלו לשאוב יותר מים מנהר הסנייק בזמן של שפל בנהר מהמצב כיום שבו חייבים לשמור על זרם בארבעת המאגרים בנהר הסנייק התחתון, ומפעילות זו יהיה גם רווח מהגדלת התיירות ופעילות הנופש.
יובלים
לנהר סנייק יש עשרים יובלים, מרביתם באזורים ההרריים של האגן. הגדול ביותר בצורה בולטת הוא נהר קלירווטר, המנקז שטח של 24,980 קילומטרים מרובעים במרכז צפון איידהו. הנהר סלמון הוא היובל השני בגודלו. אם כי אגן הניקוז של הסלמון גדול מזה של הקלירווטר, הנהר סלמון מנקז אזור צחיח יותר, ועקב כך הספיקה שלו קטנה יותר מזו של הקלירווטר, כ-9.9 מיליארד מטרים מעוקבים בשנה בהשוואה ל-14 מיליארד מטרים מעוקבים בשנה של הנהר קלירווטר.
אנאבל 3
ליהוק
ב-28 בספטמבר 2018, נודע כי הבת של הזוג וורן, ג'ודי וורן, תשחק בסרט בדומה לכך ששיחקה בסרט "לזמן את הרוע 2", ולאזכורה בסרט הראשון ביקום הקולנועי של לזמן את הרוע, "לזמן את הרוע". בנוסף לכך, פורסם כי בדומה לשאר סרטי היקום הקולנועי, גם בסרט זה יהיו ורה פרמיגה ופטריק וילסון בתפקיד אד ולוריין וורן.
מיניון
הצגות הבכורה
האופרה הוצגה לראשונה בבכורה באופרה-קומיק בפריז, ב-17 בנובמבר 1866. בשנת 1894 הוצג שם כבר המופע ה-1000 של האופרה. ההופעה הזרה הראשונה שלה הייתה באנטוורפן בשנה שלאחר מכן, כלומר ב-1868. האופרה הגיעה במהירות לכל עולם. 1868: וינה, ז'נבה, ויימאר; 1869: באדן-באדן, ברלין, פראג. היא הוצגה בלונדון על ידי דרורי ליין (Drury Lane) באיטלקית ב-5 ביולי 1870 (באנגלית: 1880). היא הוצגה לראשונה מחוץ לאירופה בניו יורק, באקדמיה למוזיקה ב-22 בנובמבר 1871 (באיטלקית), ובמטרופוליטן אופרה ב-21 באוקטובר 1883. המופע בבואנוס איירס היה ב-1881. במזרח אירופה: סנקט פטרבורג: 1871, ורשה ובודפשט: 1873, סופיה: 1921, בוקרשט: 1929. עד אמצע המאה ה-20, היא הייתה אחת האופרות הצרפתיות הפופולריות בעולם.
אבישג טורק
ביוגרפיה
ב-29 באפריל 2015 חגגה טורק את יום הולדתה ה-40 בשיא ישראלי למרחק הרב ביותר ששחיין ישראלי שחה מעולם, כששחתה את המרחק של ריצת מרתון (42.195 ק"מ) לאורך חופי ישראל בזמן של 16:42 שעות, מהחוף של גבעת אולגה עד לחוף של פארק צ'ארלס קלור שבדרום תל אביב.
החצר (מלחמת יום הכיפורים)
תיאור המתחם
הסוללה המערבית של החצר, שגבלה בשפת התעלה, נבנתה בקטע נבחר בחתך צר במיוחד. קטע זה סומן בלבנים אדומות. דבר זה נעשה על מנת לאפשר את זיהוי קטע זה ופריצתו במהירות ובקלות בכלים הנדסיים לצורך פעולת צליחה. צירי התנועה שסלל צה"ל אל התעלה באותו אזור נכנסו אל תוך החצר בשלוש נקודות, בחלקה הצפוני ובחלקה הדרום-מזרחי.
ספרברה
תיאור
חימושם העיקרי היה מגן מקליעת נצרים קל, וחנית קצרה. הם לא היו מוגנים בשריון כלשהו ורק לבשו אריג עבה לגופם. הקליעה והאריג היו יעילים נגד חיצים, אולם חסרי תועלת נגד חניתות. תפקידם העיקרי היה להגן מפני חיצים על הקשתים שירו מאחוריהם. לעיתים הם יצרו מבנה של חומת מגנים והקשתים ירו מעליהם. הספרברה היו יעילים נגד רוב העממים של המזרח התיכון העתיק. אולם חסרי תועלת נגד האויבים המאוחרים יותר של האימפריה הפרסית, במיוחד היוונים, שהיו מאומנים היטב ומוגנים בשריון כבד.
אושטורוש
האזור היה מיושב לסירוגין מהמאה ה-14 והוזכר לראשונה בכתבים משנת 1332.
יהודי אושטורוש
יהודים חיו באושטורוש במאה ה-18 ובמאה ה-19, החל משנת 1885 היו יהודי הכפר כפופים לקהילת מזקבשד.
בירגיטה, דוכסית גלוסטר
בירגיטה, דוכסית גלוסטר (באנגלית: Birgitte, Duchess of Gloucester; נולדה ב-20 ביוני 1946) היא רעייתו של הנסיך ריצ'רד, דוכס גלוסטר (אשר ניצב במקום ה-30 בסדר הירושה לכתר הבריטי).
הבחירות לכנסת העשרים ושתיים
בדומה לכנסת העשרים ואחת, גם בכנסת זו לא הצליח אף מועמד להקים ממשלה וכך בפעם השנייה בהיסטוריה של המדינה, הכנסת פיזרה עצמה לאחר כשלושה חודשים ממועד השבעתה, קרוב לארבע שנים לפני מועד סוף כהונתה הרשמי.
רקע
לאחר הבחירות לכנסת העשרים ואחת, על פי המלצת נציגי הרשימות הנבחרות, הטיל נשיא המדינה ראובן ריבלין על בנימין נתניהו את הרכבת הממשלה. בתום 42 הימים שהוקצבו לו להרכבת ממשלה, לא עלה בידי נתניהו לחתום על הסכם קואליציוני עם אף אחת מהסיעות בכנסת הנבחרת. בנסיבות אלו, לפי הוראות חוק יסוד: הממשלה, רשאי נשיא המדינה להטיל את מלאכת הרכבת הממשלה על חבר כנסת אחר, אולם בלילה שבין 29 ל-30 במאי חוקקה הכנסת העשרים ואחת את החוק לפיזורה, ובעקבות זאת פסקו ההליכים להקמת הממשלה.
הסכמי עודפים
הסכמי עודפים נחתמו בין:
הליכוד
במהלך מערכת הבחירות הודיע נתניהו: "כוונתי להחיל את הריבונות הישראלית על בקעת הירדן וצפון ים המלח".
העבודה
יו"ר המפלגה הפורש ח"כ אבי גבאי, ושריוניו ברשימה ח"כ טל רוסו וחבר הכנסת לשעבר חיים ילין הודיעו על פרישתם מהחיים הפוליטיים. יאיר פינק עבר למפלגת ישראל דמוקרטית. ח"כ שלי יחימוביץ' הודיעה שהיא לוקחת פסק זמן מהחיים הפוליטיים ולא תישאר ברשימת המפלגה לכנסת ה-22. חברת הכנסת לשעבר, יו"ר התנועה הירוקה יעל כהן-פארן, הודיעה שהפעם התנועה הירוקה תתמודד ברשימה עצמאית אחרי שבבחירות הקודמות התמודדה ברשימת מפלגת העבודה.
מערכת הבחירות
בספטמבר עתרה מפלגת הליכוד לוועדת הבחירות בדרישה להצבת מצלמות בקלפיות על מנת למנוע זיופים. העתירה נדחתה ובתגובה הכריזה המפלגה על מהלך לחוקק בכנסת בחקיקת בזק את "חוק המצלמות בקלפיות", תיקון לחוק הבחירות לכנסת שיאפשר הצבת מצלמות בקלפיות, אך נכשלה בכך. בעקבות הדרישה להציב מצלמות בקלפי, ועדת הבחירות גייסה 3,000 מפקחים שצוידו במצלמות העומדות בתקן המשטרתי לסיור בקלפיות במהלך יום הבחירות. יו"ר הוועדה הגדיר את התנאים בהם ניתן יהיה לעשות בהן שימוש מבלי לפגוע בחשאיות הבחירות.
העשור האבוד (יפן)
קרוגמן
זוכה פרס נובל פול קרוגמן טוען כי העשור האבוד של יפן מדגים במציאות את העיקרון התאורטי של מלכודת נזילות (מצב שבו המדיניות המוניטרית אינה מסוגלת להוריד את הריבית הנומינלית כי אלה קרובים לאפס). הוא הסביר עד כמה ענקית הייתה בועת הנכסים ביפן ב-1990: שילוש מחירם של קרקעות ומחירי המניות בשנות השמונים המשגשגות. שיעורי החיסכון האישיים הגבוהים ביפן, שנבעו בחלקם בזכות הדמוגרפיה המזדקנת, אפשרו לחברות יפניות להסתמך במידה רבה על הלוואות בנקאיות מסורתיות ברשתות בנקאיות, בניגוד להנפקת מניות או אג"ח באמצעות שוקי ההון לרכישת מזומנים.
מורשת
תגובת המשקיעים לרפורמה שהוכרזה הייתה חזקה, ומדד ה"Nikkei 225" (שוק המניות היפני) זינק ל-20,000 נקודות במאי 2015, לעומת שפל של כ-9,000 נקודות בשנת 2008. הבנק המרכזי של יפן קבע יעד אינפלציה של 2%.
העשור השני של המאה ה-21 אופיין בצמיחה ברובו ובהתאוששות איטית וממושכת מהמיתון הגדול של 2007–2009. בשנת 2020 עם פרוץ מגפת הקורונה וקריסת הכלכלה העולמית, כלכלנים רבים הזהירו מפני "עשור אבוד" נוסף בהתייחסותם לעשור השלישי של המאה ה-21, שעשוי להיות מושפע מהשלכות ארוכות טווח של מגפת הקורונה והמשבר הכלכלי.
ורנייה
ורנייה (בצרפתית: Vernier) היא עיר בקנטון ז'נבה שבשווייץ. היא נמצאת ממערב לז'נבה, והיא העיר השנייה בגודל אוכלוסייתה בקנטון אחריה.
קרלוס צ'קאנה
קריירה
בקיץ חזר לקבוצת נעוריו סן מרטין דה טוקומאן, במדיה שיחק ארבעה משחקים ולאחר מכן פרש ממשחק פעיל. בינואר חזר מפרישה וחתם בהפועל כפר שלם מליגה א', ובמדיה שיחק שנתיים וחצי.
יהודה בריה דרבי חייא
אמרותיו מוזכרות בתלמוד פעמים רבות, בעיקר בסדר קדשים.
שינת הסוס
שנת חלום
לשנת חלום (שינה עמוקה יותר, בה ניתן לחלום), מוכרחים הסוסים לשכב; את שינה זו יבצעו הסוסים רק כאשר הם מרגישים בסביבה בטוחה יותר. הסוסים יכולים לישון שינה קלה גם במצב של ישיבה; במצב זה רגליו מקופלות תחתיו, ראשו עומד באוויר ועיניו עצומות.
שינה בקבוצות
סוסים נוטים לישון טוב יותר כאשר הם בקבוצות, באופן שחלק מהם ישנים וחלק נשארים לעמוד ולתצפת מפני טורפים. סוס בודד יתקשה לישון באופן מיטבי, שכן האינסטינקט שלו יצריך אותו לפקוח עין מפני סכנה.
שנת עראי בהלכה
שנת הסוס מוזכרת בהלכה כשיעור לשנת עראי שאינה נחשבת לשינה לעניין מספר הלכות, בהן:
ראסינג פריז (כדורגל)
היסטוריה
רסינג הייתה ממייסדות ליגה 1. המועדון זכה בתואר אליפות אחד במהלך עונת 1935/36 ובחמישה תוארי הגביע הצרפתי. רסינג שיחקה גם בעונת הבכורה של הליגה הצרפתית בשנת 1899.
לוריס שלוח אדום
תזונה
הלוריסים האדומים הם אוכלי חרקים בעיקרם, והם מתמחים במיוחד באכילת חרקים רעילים. חרקים אשר מרססים כימיקלים הגורמים לגירוי יוסרו מהמושבות שלהם ויאכלו במרחק מה, תוך כדי עצימת עיניים והסתת הראש הצידה; הריר של הלוריס מדכא את תחושת הגירוי מהחרק. על פי מחקרים עולה, כי כימיקלים נדיפים מחרקים רעילים שנבלעו על ידו מקנים ללוריס מעין הסוואה כנגד חוש הריח של החרקים - שכן הוא מריח דומה להם. הלוריסים נצפו לעיתים קרובות כשהם שוטפים את עצמם בשתן בטרם יתקרבו לחרקים רעילים - ייתכן כדי להסוות את הריח שלהם מפני החרק. סגנון הציד של הלוריס השלוח דומה ללוריס האיטי: הוא מתקרב בשקט ובזהירות לעבר החרק ואז מנסה לחטוף אותו בפתאומיות בידו האחת או בשניהן. התנהגות הציד של שני סוגי הלוריס העלתה דפוס פעילות קבוע שמתחיל בקיבעון חזותי על הטרף, התקדמות באיטיות וכלה בתנועת החטיפה שתושלם אף אם החרק יספיק להתעופף מהאזור. בטבע, תזונתו של הלוריס השלוח מורכבת ב-100% מחלבונים, והיא כוללת בין השאר חרקים, נמליים, צפרדעות עצים, שממיות, לטאות, ענבה, חיפושיות, חרקי מקלות, שפיריות, עשים, חגבים, גמלי שלמה, תיקנים, ביצים וציפורים קטנות. הם עשויים מדי פעם לאכול פירות שונים כאשר הם בהישג ידם. בשבי הלוריסים אוכלים גם בננות, תולעי קמח, צרצרים, ירקות, פירות ועכברים. כדי למקסם את ספיגת החלבון המזין הלוריסים אוכלים את טרפם בשלמותו - כולל קשקשים ועצמות.
טורפים
ישנם כמה טורפים ידועים של הלוריס השלוח האדום בסרי לנקה. הוא עשוי להיחטף מהעצים על ידי חתולים נמרים, נמרים צילונים ועיטים, ומדי פעם נטרף גם על ידי גחניים וזבדים ואפילו נחשים או דגים גדולים. אינטראקציות בין הלוריס לבין גחן דקלים זהוב, זבד הודי קטן וחתול דגים נמרי תועדו מספר פעמים, והלוריס במקרים אלה השמיע שריקות עד שהטורף הפוטנציאלי התרחק. לא ברור עם השריקה משמשת כסימן אזהרה ללוריסים אחרים באזור או דווקא כניסיון להרתיע את הטורף ממרדף ולהראות לו שהוא "שרוף". נקבות הלוריס וצאצאיהן מגיבות בבהלה לנוכחות של הנחש הארסי - קרייט מצוי, והם לא זזים ממקומם עד שהנחש חולף. כאשר הלוריס נתפס על ידי חוקרים, הוא ביצע התנהגות הגנתית דומה לזו של קוברה הודית החופפת איתו בכל חלקי התפוצה: הוא מרים את ידיו מעל ראשו ומתנועע אנה ואנה בחדות.